Фински рат
Фински рат је рат између Шведске и Русије, који је трајао од фебруара 1808. до септембра 1809. за време Наполеонових ратова. Русија је победила у рату, а Финска, која је припадала Шведској постала је део Русије као Велика кнежевина Финска (Велико војводство Финска). Шведска је после пораза прогласила нови устав и нову династију, династију Наполеоновог маршала Жана Батиста Бернадота. Током рата руска војска је прешла залеђени Ботнијски залив, нашла се близу Стокхолма и присилила Шведску на примирје.